เรื่องร้องเรียน (สอบถาม,ร้องเรียน) วันที่ 2023-10-18 08:29:20 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660044366 


ขอให้พิจารณาชี้แจงเกี่ยวกับหลักเกณฑ์และเงื่อนไขการลงทะเบียนการรับเงินเบี้ยยังชีพผู้สูงอายุ และพิจารณาช่วยเหลือกรณีผู้ร้องเสียสิทธิ์ในการรับเงินเบี้ยยังชีพผู้สูงอายุ ให้แก่ นางสาว...... หมายเลขโทรศัพท์  .....  เกิดวันที่ 15 ธันวาคม 2506  หมายเลขบัตรประจำตัวประชาชน...... ที่อยู่ตามสำเนาทะเบียนบ้าน เลขที่ .... หมู่ที่ 3 แขวงโคกแฝด เขตหนองจอก กรุงเทพมหานคร เนื่องจากวันที่ 18 ตุลาคม 2566 เวลาประมาณ 09.00 น. ผู้ร้องเดินทางไปติดต่อสำนักงานเขตฯ เพื่อยื่นแบบคำขอลงทะเบียนขอรับเงินเบี้ยยังชีพผู้สูงอายุ ที่สำนักงานเขตหนองจอก ลำดับที่ 150  กับเจ้าหน้าที่ช่องบริการหมายเลข 18 มีเจ้าหน้าที่เพศชาย (ไม่ทราบชื่อและนามสกุล) อายุประมาณ 40 ปี ภายหลังการยื่นแบบคำขอฯ เจ้าหน้าที่ได้ออกเอกสารเพื่อรับเงินเบี้ยยังชีพผู้สูงอายุ ให้ได้รับเงินเดือนตุลาคม พ.ศ. 2567 เป็นต้นไป และมีข้อความท้ายเอกสาร ระบุว่าการลงทะเบียนครั้งนี้เพื่อรับเงินเบี้ยยังชีพประจำงบประมาณปีพ.ศ. 2568 แต่ผู้ร้องแจ้งว่าก่อนที่จะเดินทางมายื่นแบบคำขอฯ ได้ทราบข้อมูลเกี่ยวกับหลักเกณฑ์การลงทะเบียนขอรับเงินเบี้ยยังชีพผู้สูงอายุ ตามหลักเกณฑ์ใหม่ที่มีผลบังคับใช้ ตั้งแต่วันที่ 12 สิงหาคม 2566 ไม่ต้องไปลงทะเบียนล่วงหน้า สำนักงานเขตหรือท้องถิ่นจะส่งแบบแจ้งยื่นสิทธิ์เมื่ออายุครบ 60 ปี ให้ผู้สูงอายุยืนยันสิทธิ์ และสามารถรับเงินเบี้ยยังชีพผู้สูงอายุได้ในเดือนถัดไป มิใช่เป็นการรับเงินในปีงบประมาณถัดไปในปีงบประมาณปี พ.ศ.2567 ผู้ร้องได้สอบถามเจ้าหน้าที่ที่รับลงทะเบียน เจ้าหน้าที่ได้นำเอกสาร แสดงตาราง จำนวน 3 ช่อง ระบุรายละเอียดการจ่ายเงิน โดยเอกสารระบุ อายุครบ 60 ปี ปีพ.ศ. 2566 ได้รับเงิน ตามตารางซึ่งแบ่งตาราง 3 ช่อง จะได้รับเงิน ปีพ.ศ.2567 เป็นต้นไป จากกรณีดังกล่าวผู้ร้องเห็นว่าข้อมูลที่เจ้าหน้าที่มีการชี้แจงกับรายละเอียดการประกาศใช้ มีผลตั้งแต่วันที่ 12 สิงหาคม 2566 ไม่สอดคล้องกัน ส่งผลให้ได้รับความเดือดร้อนและไม่ได้รับความเป็นธรรมในการรับเงินเบี้ยยังชีพผู้สูงอายุ จึงประสงค์ให้หน่วยงานชี้แจงเกี่ยวกับหลักเกณฑ์และเงื่อนไขการลงทะเบียนการรับเงินเบี้ยยังชีพผู้สูงอายุ และพิจารณาช่วยเหลือกรณีผู้ร้องเสียสิทธิ์ในการรับเงินเบี้ยยังชีพผู้สูงอายุ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata